Alap- és középfokú iskoláit Pesten és szülővárosában végezte. A kecskeméti jogi főiskolán Jókai Mór iskolatársa volt, akivel barátságot alakított ki. 1847-ben tette le az ügyvédi vizsgát. Festészetet is tanult Pesten Marastoni Jakabnál, valamint Bécsben Karl Rahl iskolajaban Than Móricz es Lott Károly evfolyamtarsakent. Részt vett az 1848–49-es szabadságharcban, előbb nemzetőr századosként, majd gerillakapitányként, végül honvéd századosi rangot töltött be. Emiatt a szabadságharc leverését követően bujdosni kényszerült. Bujdosásának egyik helyszíne 1849 novemberében a bükki Tardona, ahol Jókai Mórral is találkozott.